armvectores/hy_wikipedia_2023 huggingface dataset:
Սիրահարություն

Սիրահարություն, ինքնաբուխ, ոչ հարատև զգացմունք, որն ուղեկցվում է սիրո օբյեկտի նկատմամբ հոգեբանական կախվածությամբ (սիրո օբյեկտով «հիվանդանալը»)։
Սիրահարության, հիպնոզի և հիվանդության ազդեցությունները բավականին նման են իրար։ Առողջապահության համաշխարհային կազմակերպության (ԱՀԿ) կողմից սերը (ըստ երևույթի՝ սիրահարությունը) դասվել է հիվանդությունների շարքին (հիվանդության միջազգային համարը՝ F 63.9)։
Սիրահարությունը՝ կամ ի վերջո վերածվում է սիրո, կամ ատելության (փոխադարձ չլինելու և այլ պատճառներով), կամ էլ պարզապես ավարտվում, «հանգչում» է։
Սիրահարված վիճակում դժվար է օբյեկտիվորեն գնահատել իրականությունը (օր., սիրահարվածը չի «տեսնում» սիրո օբյեկտի թերությունները)։ Սիրահարության փոխադարձ չլինելը ստեղծում է սիրատենչ զգացմուքի պատրանք, որը (ժամանակի ընթացքում ներքին աշխարհում արմատավորվելուց հետո) կարող է վերածվել հոգեկան տառապանքի։ Վերջինից խուսափելու հնարավորություններից մեկը՝ պարզել իրականությունը (օր., սիրո օբյեկտի հետ զրույցի միջոցով), այսինքն թույլ չտալ, որ ներքին աշխարհում իր զարգացումը շարունակի մի այլ՝ «իռացիոնալ իրականություն»։


== Գրականություն ==
Уилбер К. Интегральная психология. Сознание, Дух, Психология, Терапия / Кен Уилбер. - 2004. - ISBN 5-17-021067-1 (ռուսերեն)


== Արտաքին հղումներ ==
Վիքիքաղվածք. սիրո և սիրահարության մասին
Սեր և սիարահարություն
Սերն ու սիրահարությունը Archived 2013-11-25 at the Wayback Machine. (ռուսերեն)


== Ծանոթագրություններ ==
UK Singles Chart

UK Singles Chart, սինգլների պաշտոնական հիթ-շքերթ Մեծ Բրիտանիայում, դասակարգված ըստ շաբաթվա վաճառքի արդյունքների։ Կազմվել է 1952 թվականին, ինչպես Billboard Hot 100-ը։


== Պատմություն ==
Ինչպես ԱՄՆ-ում ըստ իրավունքի սինգլների հիթ-շարքերը հրապարակել վաճառքի արդյունքներից ելնելով, Մեծ Բրիտանիայում մի շարք երաժշտական ընկերություններ պայքարեցին դրա համար։ Առաջին հիթ-շարքը հրապարակվեց 1952 թվականի նոյեմբերի 14-ին New Musical Express ամսագրի կողմից։ 1960 թվականից սկսած սեփական հիթ-շարքերը սպսեց հրապարակել ամենշաբաթյա Record Retailer-ը։


== Ռեկորդային արդյունքներ ==
Բրիտանական չաթերի արքա անվանում են Քլիֆ Ռիչարդին'։ Նա միակն էր, ով առաջինհինգ տասնյակներից ամեն մեկում գլխավորեց առաջին հորիզոնականը։ Մեծ Բրիտանիայում հիթ-շարքերում նաև գլխավորել են այլ կատարողների սինգլներ.
1. Էլվիս Փրեսլի - 2574 օր
2. Քլիֆ Ռիչարդ - 1983 օր
3. Queen- 1755 օր
4. The Beatles - 1749 օր
5. Մադոննա - 1660 օր
6. Էլթոն Ջոն - 1626 օր

21 սինգլ - Էլվիս Փրեսլի
17 սինգլ - The Beatles
14 սինգլ - Քլիֆ Ռիչարդ և Westlife
13 սինգլ - Մադոննա
11 սինգլ - Take That
9 սինգլ - ABBA և Spice Girls
8 սինգլ - The Rolling Stones, Էլթոն Ջոն, Oasis, McFly
7 սինգլ - Մայքլ Ջեքսոն, Ջորջ Մայքլ, Քայլի Մինոուգ, U2, McFly, Էմինեմ, Ռիհաննա, Ռոբբի Վիլիամս2012 թվականի հունսիսին Official Charts Company-ն հրապարակեց «Ադամանդե դյուժին» (անգլ.՝ Diamond Dozen), 12 ամենահաջողակ կատարողների սինգլները աղյուսակում.
1. The Beatles - 21.9 միլիոն պատճեն
2. Էլվիս Փրեսլի - 21.6 միլիոն պատճեն
3. Քլիֆ Ռիչարդ - 21.5 միլիոն պատճեն
4. Մադոննա - 17.6 միլիոն պատճեն
5. Մայքլ Ջեքսոն - 15.3 միլիոն պատճեն
6. Էլթոն Ջոն - 14.8 միլիոն պատճեն
7. Queen - 12.6 միլիոն պատճեն
8. ABBA - 11.2 միլիոն պատճեն
9. Դեյվիդ Բոուի - 10.6 միլիոն պատճեն
10. Ռիհաննա - 10.4 միլիոն պատճեն
11. Փոլ Մաքքարթնի - 10.2 միլիոն պատճեն
12. Քայլի Մինոուգ - 10.1 միլիոն պատճեն


== Ծանոթագրություններ ==


== Արտաքին հղումներ ==
The Official UK Charts Company պաշտոնական կայք
Շաբաթվա հիթ-շարք
Դոլար

Անվան այլ կիրառումների համար տե՛ս՝ Դոլար (այլ կիրառումներ)Դոլար (գրվում է նաև դոլլար անգլերեն՝ dollar), լայնորեն տարածված դրամական միավորի անվանում, օգտագործվում է բազմաթիվ երկրներում, այդ թվում Ավստրալիայում, Բելիզում, Կանադայում, Նոր Զելանդիայում, ԱՄՆ-ում և այլ երկրներում։


== Ծագումնաբանություն ==

«Դոլար» բառը գերմանական թալեր դրամի անվան անգլիականացված ձևն է (ըստ երևույթին անգլերեն լեզու է մուտք գործել հոլանդական կամ դանիական «դալեր» տարբերակից)։ Թալերը համատարած դրամական միավոր էր միջնադարյան գերմանական պետություններում և ամբողջ Արևմտյան Եվրոպայում ընդհանրապես, այդ թվում այն ճանաչված էր Անգլիայում։ Ժամանակակից աշխարհում «դոլար» անունը համբավ է ձեռք բերել մասնավորապես ԱՄՆ դոլարի շնորհիվ, որը «դոլար» անվանումը կրող բոլոր տարադրամներից ամենատարածվածը և ամենաճանաչվածն է։


== Օգտագործում ==
Դոլարը տարբեր երկրներում արտադրվել և շրջանառության մեջ է բաց թողվել թղթադրամի և մետաղադրամի տեսքով։ Շատ երկրներում այն շրջանառությունից դուրս է եկել զանազան պատճառներով։


=== Այժմ շրջանառության մեջ գտնվող «դոլար» տարադրամներ ===
Ամերիկյան Սամոայի դոլար
ԱՄՆ դոլար
Ավստրալիական դոլար
Արևելակարիբյան դոլար
Բահամյան դոլար
Բարբադոսի դոլար
Բելիզի դոլար
Բերմուդյան դոլար
Բրունեյի դոլար
Գայանական դոլար
Զիմբաբվեի դոլար
Լիբերիական դոլար
Կայմանյան կղզիների դոլար
Կանադական դոլար
Կիրիբասի դոլար
Կուկի կղզիների դոլար
Հոնկոնգի դոլար
Ճամայական դոլար
Մարշալյան կղզիների դոլար
Նամիբիական դոլար
Նորզելանդական դոլար
Սինգապուրական դոլար
Սողոմոնյան կղզիների դոլար
Սուրինամյան դոլար
Տայվանի դոլար
Տրինիդադ և Տոբագոյի դոլար
Տուվալուի դոլար
Ֆիջիական դոլար


=== Նախկինում շրջանառության մեջ գտնվող «դոլար» տարադրամներ ===
Բատավյան դոլար
Բրիտանական դոլար
Բրիտանական Վեստ Ինդիայի դոլար
Բրիտանական Վիրգինյան կղզիների դոլար
Թաիլանդական դոլար
Թուրքս և Քեյքոսի դոլար
Հավայան դոլար
Ճապոնական դոլար
Նաուրուի դոլար
Նիուեի դոլար
Նյուֆաունդլենդի դոլար
Պալաուի դոլար
Պենանգի դոլար
Պուերտո Ռիկոյի դոլար
Սթրեյթս Սեթըլմենտսի դոլար
Սիեռա Լեոնեի դոլար
Փիթքերնի դոլար
Ֆորտ Մարլբորոյի դոլար
Ուստիա

Ուստիա, գյուղ Մոլդովայի Հանրապետության Դուբասարի երկրամասում։


== Արտաքին հղումներ ==
Տուրիտական ընկերություն
Յարովոե (գյուղ, Բուրինի շրջան)

Անվան այլ կիրառումների համար տե՛ս՝ ՅարովոեՅարովոե (ուկրաիներեն՝ Ярове), գյուղ Ուկրաինայի Սումիի մարզի Բուրինի շրջանում։
2001 թվականի տվյալներով Յարովոե գյուղում բնակվում էր 222 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջ

Ջ, ջ (անվանում՝ ջէ), հայկական այբուբենի 27-րդ տառը։ Թվային արժեքը՝ «900»։
Ստեղծել է Մեսրոպ Մաշտոցը 405-406 թվականներին։ Միջնադարում օգտագործվել են երկաթագիր, գրչագիր, նոտրգիր, շղագիր տառատեսակները։


== Կիրառությունը ==
Մեծատառ Ջջ-ն գործածվում է էներգիայի Ջոուլ չափի միավորը նշանակելու համար՝ Ջջ։


== Կրկնակ բաղաձայններով բառեր ==
Կրկնակ ջ-ով ածական՝բջջային (հեռախոս, կապ)Յունիկոդում ներկայացված է՝

մեծատառ՝ «Ջ».  U+054B
փոքրատառ՝ «ջ». U+057B


== Բրայլով ներկայացումը ==


== Ծանոթագրություններ ==
Շախմատային Հայաստան

Շախմատային Հայաստան - Հայաստանի շախմատի ֆեդերացիայի պարբերականը։ Հրատարակվում է Երևանում 1972-ի հունվարից։
«Շախմատային Հայաստանի» հիմնադիրն ու հրատարակիչը Գագիկ Հովհաննիսյանն է։ Սկզբնական շրջանում ամենամսյա հանդես էր, իսկ վերջին տարիներին լույս է տեսնում որպես շաբաթաթերթ։
Լուսաբանում է հանրապետության շախմատային կյանքը, Հայաստանի և սփյուռքահայ, ինչպես նաև աշխարհի առաջնակարգ շախմատիստների նվաճումներն ու ստեղծագործությունները, մշտապես զետեղվում են խնդիրներ և էտյուդներ։
Հայաստանում հրատարակվող շախմատային միակ պարբերականն է։


== Աղբյուրներ ==


== Արտաքին հղումներ ==
Շախմատային Հայաստան
Գենոֆոնդ

Գենոֆոնդը պոպուլյացիոն գենետիկայի հասկացություն է, որը նկարագրում է որոշակի պոպուլյացիայի գենային վարիացիաների (ճեմուղի) ամբողջությունը։
Պոպուլյացիան ունի բոլոր վարիացիաները, շրջապատող միջավայրին հարմարվելու համար։ Կարելի է նաև խոսել գենոֆոնդի միասնական տեսակի մասին, քանի որ տարբեր պոպուլյացիաների միջև տեղի է ունենում գեների փոխանակում։
Եթե ողջ պոպուլյացիայում գոյություն ունի որոշակի գենի ընդամենե մեկ ալլել, ապա այդ գենի տարբերակների վերաբերյալ պոպուլյացիան կոչվում է միամորֆ։ Մի քանի գեների տարբեր գեների տարբերակների առկայության դեպքում կոչվում է պոլիմորֆ։
Եթե ուսումնասիրվող տեսակը պարունակում է ավելի քան մեկ քրոմոսոմ, ապա տարբեր ալլելների քանակը կարող է գերազանցել օրգանիզմների քանակը։ Սակայն դեպքերի մեծամասնությունում ալլելների քանակը ավելի քիչ է։ Ուժեղ ինբրիդինգի դեպքում հաճախ առաջանում են մենոմորֆ պոպուլյացիաներ, շատ գեներից ընդամենը մեկ ալլելի հետ։
Գենոֆոնդի ծավալի ցուցանիշներից մեկը հանդիսանում է պոպուլյացիայի էֆեկտիվ մեծությունը։ Քրոմոսոմների դիպլոիդ համախումբ ունեցող պոպուլյացիայի մարդկանց մոտ կարող է լինել մեկ գենի մաքսիմում 2 ալլել, այսինքն 
  
    
      
        
          N
          
            e
          
        
      
    
    {\displaystyle N_{e}}
   <= 2 * 
  
    
      
        N
      
    
    {\displaystyle N}
   պոպուլյացիայի մեծության։ Այս դեպքում սեռական քրոմոսոմները բացառվում են։ Ողջ պոպուլյացիայի ալլելները իդեալական դեպքում բաշխված են Խարդի Վայնբերգի օրենքով։
Ավելի խոշոր գենոֆոնդը առանձին գեների տարբեր տարբերակներով բերում է ժառանգության լավագույն հարմարեցմանը փոփոխվող շրջապատող միջավայրին։ Ալլելների բազմազանությունը թույլ է տալիս հարմարվել փոփոխություններին բավականին արագ, եթե համապատասխան ալլելներն արդեն առկա են։ Այդ գործընթացը համեմատաբար ավելի դանդաղ է, եթե ալլելները պետք է ի հայտ գան մուտացիայի արդյունքում։ Համենայն դեպս չփոփոխվող շրջապատող միջավայրում ալլելի քիչ քանակությունը կարող է ավելի շահավետ լինել, որպեսզի սեռական բազմացման դեպքում չառաջանան ալլելի անբարենպաստ կոմբինացիաներ։


== Գործնական կիրառություններ գյուղատնտեսության մեջ ==
Նոր տեսակների ներմուծումը հիբրիտացման ճանապարհով հնարավոր է հեռացնել անբարենպաստ գեները գենոֆոնդից։ Տեսակների նոր գեների խաչասերումը կարող է ավելացնել գենոֆոնդի ծավալը։
Որսագողություն

Որսագողություն, վայրի կենդանիների ձեռքբերումը կամ ոչնչացումը որսորդության, ձկնորսության կանոնների և կենդանական աշխարհի պահպանման մասին օրենսդրության այլ պահանջների խախտմամբ։ Օրենսդրությամբ որսագողություն է համարվում՝

որսորդությունը կամ ձկնորսությունը՝ առանց համապատասխան մարմնի թույլտվության
որսորդությունը կամ ձկնորսությունը արգելված վայրերում, արգելված ժամանակ կամ արգելված միջոցներով (մեթոդներով, գործիքներով)
«Կարմիր գրքում» գրանցված կենդանիների որսը վայրի կենդանիների թույլատրված չափից ավելի որսը
օգտակար թռչունների ձվերի, փետուրների հավաքումը, թռչնաբների, որջերի ու բների քանդումը, կենդանական աշխարհի պահպանման կանոնների այլ խախտումները։


== Պատժամիջոցներ ==
Կախված հանրության համար վտանգավորության աստիճանից, որսագողության համար նախատեսվում է քրեական կամ վարչական պատասխանատվություն։ Օրենքով նախատեսված կարգով քրեական կամ վարչական պատասխանատվության ենթարկվածները պարտավոր են նաև հատուցել վնասները։ Որսագողությունը արգելվել է նաև հին և միջնադարյան պետություններում (Եգիպտոս, Բաբելոն, Հռոմ, Բյուզանդիա, Իսպանիա, Ֆրանսիա, Ռուսաստան և այլն)։ Որսագողության մասին հիշատակել են Մովսես Խորենացին, Փավստոս Բուզանդը, Սեբեոսը, իսկ Մխիթար Գոշի, Սմբատ Սպարապետի դատաստանագրքերում, Հովհաննես Գ Օձնեցու «Կանոնագիրք Հայոց»-֊ում որսագողության պատժելիության մասին կան ամբողջական նորմեր։
ՏուրԻնֆո

ՏուրԻնֆո՝ Հայաստանի միակ տուրիստական տեղեկատվական անվճար ամսագիրը, որը տպագրվում է 2003 թվականից։


== Բովանդակություն ==
Ամսագիրը ներկայացնում է Հայաստանի տեսարժան վայրերը, պատմամշակութային, տուրիստական երթուղիները, անդրադառնում տուրիզմին ու նրա զարգացմանը Հայաստանում։ Այն կրում է «Հայաստանը քո գրպանում» խորագիրը։
Ամսագրի միջոցով Հայաստան ժամանողներն իրազեկվում են տեղի ժամանցային կենտրոնների, հյուրանոցների և առհասարակ այն ամենի մասին, ինչը կարող է իրենց հետաքրքրել։ Ամսագրում տեղ են գտնում նաև հետաքրքիր և յուրահատուկ նյութեր Հայաստանի մասին։ 
Զվարթնոց օդանավակայանի ժամանման սրահում գործում է «ՏուրԻնֆո»յի «Հայաստանի Այցելուների Կենտրոն»-ի տաղավարը։ Կենտրոնը շուրջօրյա տեղեկատվություն է տրամադրում յուրաքանչյուր այցելուի։
Ամսագիրը տարածվում է դեսպանատներում, հյուպատոսություններում, նախարարություններում, ինչպես նաև հյուրանոցներում, ռեստորաններում, զբոսաշրջության հետ առնչվող կազմակերպություններում, արտասահմանյան գրասենյակների հայաստանյան մասնաճյուղերում, տեղեկատվական և բիզնես կենտրոններում, ավիաընկերություններում և այլն։
Համզկան

Համզկան, գյուղ Արևմտյան Հայաստանում, Էրզրումի վիլայեթի Կարաքիլիսայի գավառակում։ Գտնվում էր Շառիան գետի աջ կողմում, գետակի ափին, Կարաքիլիսա քաղաքից 10 կմ հարավ-արևմուտք։


== Աշխարհագրություն ==
Տարածքը լեռնային էր։


== Բնակչություն ==
XX դարի սկզբին ուներ 19 տուն քուրդ բնակիչ։


== Տնտեսություն ==
Բնակչության հիմնական զբաղմունքը անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Արմանդալի

Արմանդալի, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Կիտագավա Ուտամարո

Կիտագավա Ուտամարո (ճապ.՝ 喜多川歌麿, 1753[…] կամ 1754, Kawagoe, Սայտամա, Ճապոնիա և Էդո, Ճապոնիա - հոկտեմբերի 31, 1806(1806-10-31), Էդո, Ճապոնիա), ճապոնացի նկարիչ, փայտի վրա գունավոր փորագրանկարների վարպետ։ Հարել է Ուկիյո-է դպրոցին։
Ստեղծագործել է Էդոյում (այժմ՝ Տոկիո)։ Ստեղծել է արհեստավորների կյանքը պատկերող նկարներ, բնանկարներ, բուսական ու կենդանական աշխարհի պատկերներ («Գիրք միջատների մասին» փորագրանկարների ալբոմը, 1788 և այլն), սակայն հռչակվել է Յոսիվարա թաղամասի գեյշաներին նվիրված գործերով («Յոսիվարայի կանաչ գրքերի տարեգիրք» փորագրանկարների ալբոմը, 1804)։ Հմտորեն օգտագործելով թղթի սպիտակ մակերեսի դեկորատիվ հնչեղությունը՝ կանանց դիմանկարներում Ուտամարոն առանձնահատուկ նրբությամբ է արտահայտել բնորդի հոգեվիճակը։ Ուտամարոյի բանաստեղծական արվեստը կարևոր դեր է խաղացել ճապոնական փորագրանկարների նկատմամբ XIX դարի վերջին եվրոպացիների հետաքրքրությունն արթնացնելու համար։


== Ծանոթագրություններ ==
Աբովյանի կամավորական ջոկատ

Աբովյանի կամավորական ջոկատ, կազմավորվել է 1989-ին, Աբովյան քաղաքում։
1989-1994-ին մասնակցել է ՀՀ Արարատի (Երասխ), Նոյեմբերյանի, Վայքի, Եղեգնաձորի (Խաչիկ) ի և ԼՂՀ Մարտակերտի, Լաչինի («Մարդասիրական միջանցք») շրջանների ինքնապաշտպանական և ազատագրական մարտերին։ Հրամանատար՝ Ջ. Մանուկյան։ Ջոկատից ՀՀ «Արիության» մեդալով պարգևատրվել է մեկ, ԼՂՀ «Մարտական երախտագիտություն Արցախի քաջորդիներին» հուշամեդալներով՝ 4, զոհվել է մեկ ազատամարտիկ։


== Ծանոթագրություններ ==
Կարան-Ելգա (այլ կիրառումներ)

Կարան-Ելգա, կարող է վերաբերել՝

Կարան-Ելգա - գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Կարան-Ելգա - գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Կարան-Ելգա - գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Զետտա

զետտա-ն (լատ.՝ septem -«յոթ») (հայերեն նշանակումը՝ Զ, միջազգային նշանակումը՝ Z) տասնորդական նախածանց է, որը մեծացնում է ֆիզիկական մեծությունը 1021(1 000 000 000 000 000 000 000) անգամ։
Օրինակ՝

1 զետտաջոուլ = 1021 գոուլկամ կրճատ գրելաձևով՝

1 ԶՋ = 1021 Ջ


== Տես նաև ==
Տասնորդական նախածանցներ
ԶեբիՄինչև ստանդարտի ընդունվելը օգտագործվել է նաև հեպտա նախածանցը, որը հիմա չի օգտագործվում։


== Ծանոթություն ==
Դաֆնա Կոլլեր

Դաֆնա Կոլլեր (անգլ.՝ Daphne Koller, օգոստոսի 27, 1968(1968-08-27), Երուսաղեմ, Իսրայել), իսրայելա-ամերիկացի համակարգչային գիտնական և ճարտարագետ։ Սթենֆորդի համալսարանի ինֆորմատիկայի ֆակուլտետի պրոֆեսոր, ՄակԱրթուր կրթաթոշակի դափնեկիր։ «Coursera» առցանց կրթական հարթակի հիմնադիրներից։ Կոլլերի հետազոտության բնագավառներն են արհեստական բանականությունն և դրա կենսաբժշկական կիրառումը։ Կոլլերին և Բայեսյան ցանցային ուսուցմանն է անդրադարձել 2004 թվականին Մասաչուսեթսի տեխնոլոգիական ինստիտուտի ակնարկ ամսագիրը «10 ի հայտ եկեղ տեխնոլոգիաները, որ կխոփեն աշխարհը» հոդվածով։
ԱՄՆ ճարտարագիտության ազգային ակադեմիայի անդամ (2011), Ամերիկյան արվեստի և գիտության ակադեմիայի անդամ (2014)։


== Կենսագրություն ==
Դաֆնա Կոլլերը ծնվել է Երուսաղեմում։ Մեծացել է ծնողների հետ։ Մայրը անգլերենի պրոֆեսոր է, հայրը՝ բուսաբան։ 12 տարեկան հասակում հոր հետ մեկ տարի անցկացրել է Սթենֆորդում, որտեղ տեղի ուսանողներից մեկի համակարգչի վրա նա ծրագրավորել է RadioShack: Իսրայել վերադառնալով՝ հորը հայտնել է, որ իր համար ձանձրալի է դպրոցում և ուզում է շատ ավելի հետաքրքիր մի բան անել համալսարանում։ 1985 թվականին 17 տարեկան հասակում Կոլլերը ավարտել է Երուսաղեմի հրեական համալսարանը՝ ստանալով բակալավրի աստիճան, 1986 թվականին նույն համալսարանից ստացել է մագիստրոսի աստիճան։
1993 թվականին Ժեզեֆ Հալփերնի հեղակավարությամբ պաշտպանել է թեկնածուական թեզը, դոկտորական թեզի վրա աշխատել է 1993-1995 թվականներին Բերկլիի Կալիֆոռնիայի համալսարանում, 1995 թվականից միացել է Սթենֆորդի համալսարանի ինֆորմատիկայի ֆակուլտետին։ 2004 թվականին ստացել է ՄակԱրթուր կրթաթոշակ, 2011 թվականից ԱՄՆ ճարտարագիտության ազգային ակադեմիայի անդամ է, 2014 թվականից՝ Ամերիկյան արվեստի և գիտության ակադեմիայի անդամ։
2008 թվականի ապրիլին արժանացել է ACM-Infosys հիմնադրամի 150,000 դոլար ինֆորմատիկայի բնագավառի մրցանակին։
2009 թվականին Նիր Ֆրիեդմանի հետ հրատարակել են գրաֆիկաակն մոդներ ձեռնարկը։ 2012 թվականից Կոլլերը անվճար ինտերնետային դասեր է տալիս։
Սթենֆորդի համալսարանի ինֆորմատիկայի պևոֆեսոր Էնդրյու Յան-Տակ Նգ-ի հետ 2012 թվականին սկսել են Coursera առցանց կրթական հարթակը։
Ամուսնացած է Դան Ավիդայի հետ։


== Մրցանակներ ==
ՄակԱրթուրի կրթաթոշակ, 2004


== Գրքեր ==
2009. probabilistic graphical models. (with Nir Friedman). MIT Press. ISBN 978-0262013192


== Ծանոթագրություններ ==


== Արտաքին հղումներ ==
http://ai.stanford.edu/~koller/ Դաֆնա Կոլլեր. պաշտոնական կայք  at Stanford
Դաֆնա Կոլլերy TED կայքում
Դարիո Իվանովսկի

Դարիո Իվանովսկի (մակեդոներեն՝ Дарио Ивановски, մայիսի 15, 1997(1997-05-15), Սկոպիե, Հյուսիսային Մակեդոնիա), մակեդոնացի երկար տարածության վազորդ, որը հանդես է գալիս «AK Rabotnicki Skopje»-ի և Մակեդոնիայի ազգային հավաքականի կազմում։


== Վազորդի կարիերա ==
Իվանովսկին 2016 թվականին հաղթել է Էլբասանի 3000 մետր վազքի մրցումների ժամանակ։
2017 թվականին նա հաղթել է Կոպենհագենում կայացած կիսամարաթոնում, որը Սկոպյեյի մարաթոնի մասն էր կազմում 1:11:26 ժամանակահատվածով։ 2017 թվականի ապրիլի 22-ին նա 1:10:00 ժամանակով հաղթեց Բելգրադի կիսամարաթոնում։
Նովի Սադի հանդիպման ժամանակ նա 3000 մետր հեռավորության ազգային ռեկորդ է սահմանել։
Իվանովսկին 2018 թվականին հաղթել է IAAF -ի աշխարհի պատանեկան փակ առաջնության 1500 մետր մրցավազքում։ 2018 թվականի ապրիլի 21-ին նա երկրորդ անգամ անընդմեջ հաղթել է Բելգրադի կիսամարաթոնում, այս անգամ գրանցելով իր նոր անձնական լավագույն ժամանակը՝ 1:08:03:


== Տես նաև ==
Թեթև աթլետիկայի Մակեդոնիայի ռեկորդների ցանկ


== Ծանոթագրություններ ==


== Արտաքին հղումներ ==
http://skopskimaraton.com.mk/rezultati2017#3_6D48D7
Մ.թ.ա. 286


== Դեպքեր ==


== Ծնունդներ ==
Անտիոքոս II Թեոս, հելլենիստական դարաշրջանի սելևկյան թագավոր։


== Մահեր ==
Անդրեյ Կալաշնիկով

Անդրեյ Գենադևիչ Կալաշնիկով (հուլիսի 15, 1970(1970-07-15), Կրասնոդար, ՌԽՖՍՀ, ԽՍՀՄ), խորհրդային և ռուս ֆուտբոլիստ, կիսապաշտպան։


== Գործունեություն ==
1988 թվականին անցկացրել է 2 հանդիպում Մայկոպի «Դրուժբա» ակումբում։ 1989-1991 թվականներին հանդես է եկել բելորենչսկական «Խիմիկ» ակումբի կազմում, 110 հանդիպման ընթացքում խփել է 22 գոլ։
1992-1993 թվականներին խաղացել է «Զակարպատյա» ակումբի կազմում, 62 խաղի ընթացքում խփել է 7 գոլ։
1994-1996 թվականներին խաղացել է «Կուբան» ակումբի կազմում,  անցկացրել է 45 հանդիպում և խփել է 2 գոլ հիմնական կազմում, և ևս 3 հանդիպման հրավեր է ընդունել Կուբան 2-ի երրորդ լիգայի կազմում։
1996 թվականի ավարտին անցկացրել է Տամեշյովսկի «Իզումրուդ» ակումբում, 20 խաղերի ընթացքում խփել է 4 գոլ։ 1997-1998 թվականներին եղել է Բելցսկի Ռոմ ակումբում, անցկացրել է 1 հանդիպում Մոլդովայի բարձրագույն լիգայում։ 1999 թվականի մրցաշրջանում նորից խաղացել է Կուբան ակուբի կազմում, 18 խաղերի ընթացքում խփել է 1 գոլ։
2000 թվականի մրցաշրջանը անցկացրել է Պավլոդարսկի «Իրտիշ» ակումբում, հավաքականում որտեղ կատարել է  իր նորամուտը Ղազախստանի բարձրագույն լիգայում։ Թիմի հետ միասին դարձել է առաջնություն բրոնզե մրցանակակիր։ 2001 թվականին հանդես է եկել «Ակտոբե Լենտո» ակումբում անցկացրել է 6 խաղ։


== Ձեռբերումներ ==
Ղազախստանի առաջնության բրոնզե մրցանակակիր։ 2000


== Կարիերայից հետո ==
Կարիերայի ավարտից հետո պրոֆեսիոնալ ֆուտբոլիստը հանդես է եկել սիրողական մակարդակում, խաղացել է Վետերանների «Կուբան» ֆոտւբոլային ակումբում։


== Ծանոթագրություններ ==


== Արտաքին հղումներ ==
Профиль на сайте footbook.ru
Профиль на сайте playerhistory.com
Ֆուտբոլիստի էջը FootballFacts.ru կայքում
Վաստոջիրարդի

Վաստոջիրարդի (իտալերեն՝ Vastogirardi), կոմունա Իտալիայում, գտնվում է Մոլիզե մարզում՝ Իզերնիա գավառում։
Բնակչությունը կազմում է 798 մարդ (2008 թվականի տվյալներով), բնակչության խտությունը կազմում է 13 մարդ/կմ²։ Զբաղեցնում է 60 կմ² մակերես։ Փոստային ինդեքս՝ 86089, հեռախոսային կոդ՝ +39 0865։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսահամար՝ 0865 836131


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Դացիտ

Դացիտ (լատ.՝ dacia), հրաբխային թթվային ապար՝ կազմված պլագիոկլազ, քվարց, փայլար, պիրոքսեն, երբեմն՝ սանիդին միներալներից։ Կառուցվածքը հոծ կամ շերտավոր է, գույնը՝ սև կամ մոխրագույն։ Բնորոշ է դաշտային սպաթների սպիտակավուն բյուրեղիկների առկայությունը։ Առաջացնում է բրգաձև կամ գմբեթաձև ներդրումներ, հաճախ՝ լավային հոսքեր։ Տարածված է Հայաստանի Արագած, Իշխանասար, Հատիս, Գութանասար, Իրինդ և այլ հրաբխային զանգվածներում։ Դայքից պատրաստում են կենցաղային թթվակայուն իրեր, օգտագործվում է նաև որպես շինանյութ։


== Անվան ծագումնաբանություն ==
Դացիտ անունը ծագել է Դացիա՝ Ռումինիայի տարածքի մի մասի հռոմեական անվանումից։
Վարսիկ Աթանեսյան

Վարսիկ Գրիգորի Աթանեսյան (1899, Մեծ Մանթաշ, Ալեքսանդրապոլի գավառ, Երևանի նահանգ, Կովկասի փոխարքայություն, Ռուսական կայսրություն - նոյեմբերի 29, 1978(1978-11-29), Երևան, Հայկական ԽՍՀ, ԽՍՀՄ), հայ խորհրդային պետական կուսակցական աշխատող։ ԽՄԿԿ անդամ՝ 1919 թվականից։


== Կենսագրություն ==
Ավարտել է Թիֆլիսի առաջին իգական գիմնազիան (1919), Մոսկվայի պետական համալսարանի հասարակագիտական ֆակուլտետը (1926)։ Մասնակցել է 1920 թվականի Մայիսյան հերոսամարտին։ 1921 թվականին՝ Փետրվարյան խռովության ժամանակ ձերբակալվել է։ 1926 թվականից հետո կուսակցական և պետական ղեկավար աշխատանքներ է կատարել․ ՀԿ(բ) կ ԿԿ կինբաժնի վարիչ, «Հայաստանի աշխատավորուհի» ամսագրի խմբագիր (1931-1934), ՀԿ(բ) կ Արթիկի շրջանի քարտուղար (1934-1936)։


== Գրականություն ==
Նինել Մելքոնյան, Վարսենիկ Աթանեսյան, «Հայաստանի աշխատավորուհի», 1980, № 1, էջ 4։
Օվրե Պասվիկ ազգային պարկ

Օվրե Պասվիկ ազգային պարկ (նորվ.՝ Øvre Pasvik nasjonalpark), բնության պահպանվող տարածք Նորվեգիայում։ Գտնվում է Ֆինմարք ֆյուլքեի Սյոր-Վարանգեր կոմունայում։ Ռուսաստանին ամենամոտ գտնվող նորվեգական ազգային պարկն է։ Պարկի տարածքը հիմնականում պատված է փշատերև անտառներով, ցածրադիր բլուրներով, ինչպես նաև ճահիճներով։ Պարկի հիմնադրվել է 1970 թվականին 63 կմ² մակերեսով։ 2003 թվականին այն ընդլայնվել է մինչև 119 կմ²։
Ազգային պարկը տայգայի տարածքի մեջ է գտնվում, որը տարածվում է նաև հարևան Ռուսաստանում և Ֆինլանդիայում։ 1992 թվականին սահմանի ռուսական կողմում ևս ստեղծվեց Օվրե Պասվիկ ազգային պարկի կրկնօրինակը։ Ֆինլանդիայի հատվածում տայգայի շարունակության հիման վրա 1991 թվականին ձևավորվեց Վյատսյարի արգելոցը։


== Ֆլորա և ֆաունա ==
Օվրե Պասվիկ ազգային պարկում գերակշռում են սոճու անտառները, որտեղ կան մեծ թվով ընկած և մեռած ծառեր։ Ճահճային լանդշաֆտում աճում են ավելի քանի 190 բուսատեսակ, որոնցից շատերը բնորոշ եյ միայն տվյալ տարածքին։ Պացոկի գետի ավազանում բնակվում է գորշ արջերի մեծ պոպուլյացիա։ Օվրե Պասվիկում կարելի է հանդիպել կուղխ, ջրարջանման շուն, լուսան, ինչպես նաև այնպիսի հազվադեպ կենդանատեսակներ, ինչպիսիք են միջին ատամնափորիկը և լեմինգը։


== Զբոսաշրջություն և հանգիստ ==
Համաձայն ազգային պարկի կանոնադրության՝ պահպանվող տարածքում որսորդությունը խստիվ արգելվում է։ Սակայն թույլատրվում է ձկնորսությունը, քայլարշավային տուրիզմը և բոլոր տեսակի դահուկային սպորտաձևերը։ Հատկապես գրավիչ է դեպի Գրենսեֆոսի ոլորաններ տանող քայլարշավային երթուղին, որը գտնվում է Սյոր-Վարանգեր կոմունայի հարավ-արևելքում։ Այդտեղով է անցնում նաև նորվեգառուսական պետական սահմանը։


== Պատկերասրահ ==

		
		


== Աղբյուրներ ==
Svein Askheim. "Treriksrøysa – Sør-Varanger". Store norske leksikon. (նորվեգերեն)
"Øvre Pasvik nasjonalpark utvidet mot Russland og Finland". (նորվեգերեն)
"Area". Pasvik–Inari Trilateral Park. (նորվեգերեն)
Øvre Pasvik nasjonalparkstyre. (նորվեգերեն)


== Արտաքին հղումներ ==
Օվրե Պասվիկ ազգային պարկ: (նորվ.)
Օվրե Պասվիկ ազգային պարկի արբանյակային լուսանկարներ: (նորվ.) (անգլ.)
Ստեպնոե (ավան, Բոգոդուխովի շրջան)

Անվան այլ կիրառումների համար տե՛ս՝ ՍտեպնոեՍտեպնոե (ուկրաիներեն՝ Степне), ավան Ուկրաինայի Խարկովի մարզի Բոգոդուխովի շրջանում։ Հիմնադրվել է 1930 թվականին։
2001 թվականի տվյալներով Ստեպնոե ավանում բնակվում էր 562 մարդ։ Բնակավայրը զբաղեցնում է 1,56 կմ² տարածք։ Բնակչության խտությունը կազմում էր 360,26 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Չեմպիոն (մուլտֆիլմ)

«Չեմպիոն» (ռուս.՝ Чемпион),  խորհրդային գունավոր նկարված մուլտֆիլմ սպորտի մասին՝ նախատեսված երեխաների համար։ Նկարահանվել է 1948 թվականին։ Ռեժիսոր Ալեքսանդր Իվանովի ամենահայտնի մուլտ պատմություններից է։


== Սյուժե ==
Պատմություն է պարծենկոտ Գայլի մասին, որը դահուկային սպորտի չեմպիոն է։ Վերջինս արհամարհում է մարզումները, իսկ հակառակորդների նկատմամբ հարգանք չի տածում։ Հերթական մրցույթի ժամանակ «չեմպիոնը» զիջում է իր տեղն առավել պատրաստված և նպատակասլաց հակառակորդին՝ Բոբիկին։


== Ստեղծողներ ==


== Վերաթողարկում ==
Մուլտֆիլմը վերաթողարկվել է VHS (1980-ական և 2000-ական թվականներին) և DVD (2000-ականներից) տարբերակներով։


== Ծանոթագրություններ ==


== Արտաքին հղումներ ==
Ջեք Շտեյնբերգեր

Ջեք Շտեյնբերգեր (անգլ.՝ Jack Steinberger, մայիսի 25, 1921(1921-05-25), Բադ Կիսինգեն, Բավարիա - դեկտեմբերի 12, 2020(2020-12-12), Ժնև, Շվեյցարիա), ամերիկացի ֆիզիկոս-փորձարար, Նոբելյան մրցանակի դափնեկիր (1988)։


== Կենսագրություն ==
Ջեք Շտեյնբերգերը ծնվել է Գերմանիայում 1921 թվականին։ 13 տարեկանում գաղթել է ԱՄՆ։ 1942 թվականին ավարտել է Չիկագոյի համալսարանի քիմիայի բաժինը, այնուհետև միացել է Մասաչուսեթսի տեխնոլոգիական համալսարանի ազդանշանային կորպուսին։ 1946 թվականին վերադարձել է Չիկագոյի համալսարան՝ ուսանելով Էդվար Թելերին և Էնրիկո Ֆերմիին։  1967 թվականից Հոյդելբուրգի, 1969 թվականից՝ Ամերիկյան ակադեմիաների անդամ է։
1988 թվականին Լեոն Լեդերմանի և Մելվին Շվարցի հետ արժանացել է Նոբելյան մրցանակի ֆիզիկայի գծով` տիեզերքում գոյություն ունեցող ամենախորհրդավոր տարրական մասնիկների` երկու տիպերի հայտնագործության և ուսումնասիրման համար։


== Գործունեություն ==
Շտեյնբերգերի հետազոտությունները նվիրված են մյուոնային ու պիոնային և տարրական մասնիկների ֆիզիկային։ 1950-1952 թվականներին Վ. Պանովսկու հետ առաջինն է չափել պիոնների սպինը և զույգությունը, հուսալիորեն հաստատել է չեզոք պիոնի գոյությունը։
1962 թվականին Լեոն Լեդրմանի և Մելվին Շվարցի հետ փորձով հաստատել է էլեկտրոնային նեյտրինոյի և մյուոնային նեյտրինոյի գոյությունը։
Լեդերմանի, Շվարցի և Շտեյնբերգերի հայտնագործությունը նշանակալից ավանդ է տարրական մասնիկների և բարձր էներգիաների ֆիզիկայի բնագավառում և էապես հարստացնում է տարրական կոչվող մասնիկների վերաբերյալ պատկերացումների շրջանակը։ Նրանք բացահայտել են նեյտրինոների ամենախորհրդավոր և առեղծվածային մասնիկների՝ նեյտրոնոների տիեզերական տարածվածությունը, հատկությունները, մասնավորապես բացահայտել են բոզոնների հատկությունները որպես թույլ փոխազդեցությունների կրողներ։


== Պարգևներ ==
Նոբելյան մրցանակ (1988)
Մարդասիրության միջազգային ակադեմիայի դափնեկիր


== Ծանոթագրություններ ==
Եվգենի Անդրիկանիս

Եվգենի Նիկոլայի Անդրիկանիս (դեկտեմբերի 27, 1909(1909-12-27), Փարիզ - դեկտեմբերի 19, 1993(1993-12-19), Մոսկվա, Ռուսաստան), սովետական օպերատոր, ռեժիսոր, սցենարիստ և դերասան է։ 1982 թ. ճանաչվել է ՌԽՖՍՀ-ի ժողովրդական դերասան։ 1978 թ. ստացել է Լենինի մրցանակ, 1968 թ. դարձել է Խորհրդային Միության կոմունիստական կուսակցության (ԽՄԿԿ) անդամ։


== Կենսագրություն ==
Ծնվել է 1909 թ. դեկտեմբերի 14 Փարիզում։ Նիկոլայ Ադամի Անդրիկանիսի (1876-1947) և Եկատերինա Պողոսի Շմիդի (Ն.Պ. Շմիտի քույր) երրորդ զավակն է։ Վերադարձել են Մոսկվա 1916 թ.։ 1928 թ. երեկոյան ուսում է սկսել որպես կինոօպերատոր կինոտեխնիկումում։ Ցերեկը աշխատում էր որպես Գոսկինոյի կինոֆաբրիկայի օպերատորի օգնական։ Ավարտել է ՎԳԻԿ-ի օպերատորական բաժինը 1932 թ. (Ա.Ա. Լեվիցկիի արհեստանոց)։ 1933-1934 թթ. ծառայել է Կարմիր բանակում։ 1937 թ.-ից եղել է «Մոսֆիլմ» -ի օպերատոր, վավերագրական և խաղարկային կինոյի ռեժիսոր։ Մինչև ինքնուրույն աշխատանքի անցնելը եղել է «Նրբագեղ կյանք», «Երազողները», «Տիեզերական չվերթ», «Հաղթողների սերունդ» ֆիլմերի օպերատորի օգնականը։ Առաջին աշխատանքներից ամենանշանակալիցը դարձել է Յուլի Ռայզմանի «Մաշենկա» ֆիլմը։ 1942-1944 թթ. եղել է ռազմաճակատային կինոխմբերի օպերատոր։ 1960 թ.-ից հանդես էր գալիս որպես ռեժիսոր։ Իր ստեղծած ֆիլմերից է «Հյուսիսային վիպակ»-ը, որը պատմում է ռուսական սպայի՝ Պողոս Բեստուժևի և 60-ական թթ.-ի լենինգրադյան նկարչի մասին։ 1966 թ.-ի կեսերին Անդրիկանիսը հեռացավ «Մոսֆիլմ»-ից և սկսեց աշխատել հեռուստատեսությունում։ Հետագայում դարձել է վավերագրական կինոյի ռեժիսոր։ Մահացել է 1993 թ. դեկտեմբերի 19-ին։ Թաղված է Մոսկվայի Պրեոբրաժենսկու գերեզմանատանը։ Նրա դուստրը ՌԽՖՍՀ–ի ժողովրդական դերասանուհի Տ. Ե. Լավրովան է։


== Մրցանակներ ==
1954 թ.- Կաննի միջազգային կինոփառատոնի մրցանակ օպերատորական աշխատանքի համար «Ալբանիայի մեծ մարտիկ Սկանդերբեգը» ֆիլմում
1975 թ.- Վասիլև եղբայրների անվան ՌԽՖՍՀ–ի պետական մրցանակ «Համաձայնության ճանապարհներով, համագործակցության ճանապարհներով» ֆիլմի համար
1978 թ.- Լենինի պարգև «Լենինյան ուղիով» ֆիլմի համար
1982 թ.- ՌԽՖՍՀ-ի ժողովրդական դերասան
«Պատվո նշան» շքանշան և մեդալներ


== Ֆիլմագրություն ==


=== Որպես օպերատոր ===


=== Որպես ռեժիսոր ===
«Հյուսիսային վիպակ» (1960)
«Մահապատժի ենթարկված արևածագին» (1964)
«Ճանապարհորդություն Ֆրանսիայով» (վավերագրական, 1970)
«Ֆրանսիայի որդին» (վավերագրական, 1970)
«Հանուն խաղաղության և ընկերության» (վավերագրական, 1971)
«Լենինյան ուղիով» (վավերագրական, 1976)
«Մոսկվա-Փարիզ» (վավերագրական, 1976)
«Հիշողության ճանապարհներով» (վավերագրական, 1979)
«Սովետական սպորտ համար 6» (1986)
«Նրանք և մենք» (վավերագրական, 1986)
«Նա գրավում էր Զիմնին» (1987)
«Ապրում էր անփույթ մարդը» (1988)
«Տուն Կոմունայի հրապարակի վրա» (1988)
«Նիկոլայ Բուխարին» (1989)
«Յուրի Աֆանասև։ Դիրքի որոշում» (1990)
«Եթե ես միլիոն ունենայի» (1991)


=== Որպես սցենարիստ ===
«Հյուսիսային վիպակ» (1960)
«Նրանք և մենք» (վավերագրական, 1986)
«Նա գրավում էր Զիմնին» (1987)
«Տուն Կոմունայի հրապարակի վրա» (1988)
«Եթե ես միլիոն ունենայի» (1991)


=== Որպես դերասան ===
«Աչքեր» (էպիզոդիկ դեր) (1992)


== Ծանոթագրություններ ==
Նիժնյայա Չաբյա

Նիժնյայա Չաբյա (ռուս.՝ Нижняя Чабья), գյուղ Ռուսաստանի Ուդմուրթական հանրապետության Կիզներսկի շրջանի կազմում։
Բնակչությունը 2008 թվականին գրանցված տվյալներով կազմում էր 111 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նավասեռադա (Մադրիդ)

Նավասեռադա (Մադրիդ) (իսպ.՝ Navacerrada (Madrid)), մունիցիպալիտետ Իսպանիայում, գտնվում է Մադրիդ շրջանում՝ Մադրիդ ինքնավար մարզի կազմում։ Ինչպես նաև Կունեկա դել Գվադարրամա շրջանում։


== Արտաքին հղումներ ==
Տեղեկություն Նավասեռադաի (Մադրիդ) մասին Archived 2020-10-27 at the Wayback Machine.
El Rastro de Navacerrada Archived 2018-05-06 at the Wayback Machine.
Ayuntamiento de Navacerrada Archived 2008-03-14 at the Wayback Machine.
Navacerrada: Historia, cultura, naturaleza en Sierra Guadarrama-Alto Manzanares Archived 2012-07-02 at the Wayback Machine.
Բզդիկ զինվոր

Բզդիկ զինվոր, Արտո Թունջբոյաջյանի ղեկավարած Armenian Navy Band խմբի առաջին ալբոմն է, թողարկվել է 1999 թվականին։ Ալբոմի շապիկին պատկերված է Արարատ լեռը՝ Թուրքիայի կողմից։


== Երգացանկ ==
Մարթուն Շիշու
Low Shoulder
Մալխաս ախպեր
Already the Boat is Starting to Move
Turkey Running from the Table
Dry Road
Oor eh Peliculan
Բզդիկ զինվոր


== Ծանուցումներ ==
Հութերս

«Հութերս» (անգլ.՝ Hooters), ամերիկյան «Hooters of America, Incorporated» (տեղակայված Ատլանտայում) և «Hooters, Incorporated» (տեղակայված Քլիրուոթերում) մասնավոր անդրազգային ռեստորանային ցանցերի ապրանքանիշային անվանում։ «Hooters» անվանումն ունի երկիմաստ գործածություն՝ վերաբերելով բվի կռնչոցին (hooting), ինչպես նաև ամերիկյան ժարգոնում նկարագրում է կնոջ կուրծքը։
Ցանցի թիրախային հաճախորդները տղամարդիկ են, ինչի պատճառով մասնաճյուղերում սպասարկում են բաց հագուստով երիտասարդ կանայք (Hooter Girls)։ Մատուցողուհիների ֆիզիկական գրավչությունն ու ցանկասեր պահվածքը հանդիսանում է «Հութերսի» հիմնական այցեքարտը։ Արագ սննդի ցանց չի համարվում, չնայած ճաշացանկում կարելի է գտնել տարբեր տեսակի համբուրգերներ և սենդվիչներ։ Ռեստորանում կարելի նաև պատվիրել ստեյք, ծովային ուտեստներ, աղցաններ և հավի թևիկներ։ Գրեթե բոլոր մասնաճյուղերն ունեն ալկոհոլային խմիչքների իրացման լիցենզիա։ Ցանցում առավել տարածված ալկոհոլային խմիչքներն են գարեջուրը և գինին։ Ռեստորաններում վաճառվում են նաև թեմատիկ շապիկներ, վերնաշապիկներ և զանազան հուշանվերներ։
2014 թվականի դրությամբ Միացյալ Նահանգներում գործում է ավելի քան 460 մասնաճյուղ, որոնք տեղակայված են 44 նահանգներում, ինչպես նաև Ամերիկյան Վիրջինյան կղզիներում և Գուամում։ Ցանցը գործունեություն է ծավալում նաև 24 այլ երկրներում։ Առաջին անդրազգային մասնաճյուղը բացվել է Սինգապուրում։ Ներկա պահին գոյություն ունեն միջազգային մասնաճյուղեր Ավստրալիայում, Ավստրիայում, Արուբայում, Բրազիլիայում, Գերմանիայում, Գվատեմալայում, Դոմինիկյան Հանրապետությունում, Էլ Սալվադորում, Էկվադորում, Թայլանդում, Թայվանում, Կանադայում, Կոլումբիայում, Կոստա Ռիկայում, Հարավային Կորեայում, Հարավաֆրիկյան Հանրապետությունում, Հունգարիայում, Ճապոնիայում, Մեծ Բրիտանիայում, Մեքսիկայում, Շվեյցարիայում Չեխիայում, Չինաստանում, Պանամայում և Ֆիլիպիններում։ Անդրազգային խոշորագույն կետերը տեղակայված են Սինգապուրում, Տոկիոյում և Սան Պաուլույում։


== Մշակութային հղումներ ==
«Հարավային այգի» անիմացիոն սիթքոմի սերիաներից մեկում ցուցադրվում է «Չամիչներ» անվամբ ռեստորան, որի մատուցողուհիները նման են «Հութերսի» աղջիկներին։
«Սիմփսոններ» անիմացիոն սիթքոմում Բարտ Սիմփսոնի դպրոցական թշնամի Նելսոնի մայրն աշխատում էր «Հութերսում», սակայն ավելորդ քաշ հավաքելու պատճառով ռեստորանի ղեկավարությունը կնոջն հեռացնում է աշխատանքից։
«Բլրի արքան» մուլտսերիալում «Բազումս» ռեստորանն հանդիսանում է «Հութերսի» ծաղրապատճենը։
«Անկասելիները» (գլխ. դերերում՝ Դենզել Վաշինգտոն, Քրիս Փայն) ֆիլմում Մայա և Նիքոլ Բարնսերն աշխատում էին որպես «Հութերսի» մատուցողուհիներ։
«Մեծ հայրիկ» (գլխ. դերերում՝ Ադամ Սենդլեր) ֆիլմում մի քանի անգամ հիշատակվում է «Հութերսի» մասին։
«Հայտարարում եմ ձեզ Չակ և Լարի» (գլխ. դերում՝ Ադամ Սենդլեր, Քևին Հարթ) ֆիլմում երբ գլխավոր հերոսները դուրս են գալիս հիվանդանոցից, նրանց են մոտենում «Հութերսի» համազգեստով կանայք։
«Օֆիս» (գլխ. դերում՝ Սթիվ Կարել) սիթքոմում գլխավոր հերոս Մայքլ Սկոտը «Հութերսի» մշտական հաճախորդ է։
«Միախառնում» (գլխ. դերերում՝ Ադամ Սենդլեր, Դրյու Բերիմոր) ֆիլմում Ջիմի և Լոուրենի կույր ժամադրությունը տեղի է ունենում «Հութերսում»


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Զամանիխա բարձր

Զամանիխա  բարձր (լատ.՝ Oplopánax elátus)`  արալիազգիների  ընտանիքից  է։  Փշոտ  կարճահասակ  թփուտ  է,  ունի  մեկ  մետր  բարձրություն։  Կոճղարմատները  հարուստ  են  և  երկար,  տեղադրված  են  մակերեսորեն։  Ծաղկում  է  հունիս - հուլիս  ամիսներին,  պտուղները  հասունանում  են  սեպտեմբերին։  Աճում  է  եղևնու  և  կեչու  անտառներում,  ինչպես  նաև  լեռներում,  քարքարոտ  թեքություններում։  Բուժական  նշանակություն  ունեն  բույսի  կոճղարմատները,  արմատների  հետ  միասին։  Դրանք  հանում  են  աշնանը  ձեռքով,  թափ  տալիս  հողից,  կտրում  ցողունները,  լվանում  ջրով  և  չորացնում  չորանոցներում  կամ  տաք  տեղում`  նախօրոք  մանր  կտրատելով։


== Քիմիական  կազմը ==
Պարունակում  է  եթերայուղ,  սպիրտ,  թթուներ,  ածխաջրատներ,  սապոնիններ  և  ալկալոիդներ։


== Բուժական  ազդեցությունը ==
Հայտնի  են  բույսի`  օրգանիզմը  տոնուսավորող  և  խթանիչ  ազդեցությունները։  Այն  նաև  բարձրացնում  է  նյութափոխանակության  ակտիվությունը  և  կարգավորում  շաքարի  պարունակությունը  արյան  մեջ։  
Կիրառվում  է  ասթենիայի,  դեպրեսիվ  վիճակների,  արյան  ցածր  ճնշման,  սեռական  թուլության,  շաքարախտի,  ֆիզիկական  և  մտավոր  գերհոգնածության  դեպքում։
Հակացուցված  է  խիստ  զգայուն   հիվանդներին։  Երբեմն  կարող  է  առաջանալ  անհատական  հակակրանք  դեղաբույսի  նկատմամբ։  Զամանիխան  հակացուցված  է  նաև  բարձ  ճնշում  ունեցողներին։


== Կիրառման  եղանակները ==
Օգտագործվում  է  ոգեթուրմը  (դեղատնային)`  քսանից  քառասուն  կաթիլ,  օրական  երկուսից  երեք  անգամ,  խմելու  ձևով։


== Աղբյուրներ ==
Է. Գ. Ղուկասյան - Բուժում  դեղաբույսերով։  Երևան։  «Նարեկացի»   1992  թվական էջ  36
Աստերոիդների ցանկ (216901-217000)

Աստերոիդների ցանկ (216801-216900)  • Աստերոիդների ցանկ  • Աստերոիդների ցանկ (217001-217100)
 Աստերոիդների ցանկ (216801-216900)  • Աստերոիդների ցանկ  • Աստերոիդների ցանկ (217001-217100)
Հեկուբը նրա ի՞նչն է, կամ նա Հեկուբի

«Հեկուբը նրա ի՞նչն է, կամ նա Հեկուբի...» (անգլ.՝ «What's Hecuba to him, or he to Hecuba…»), թևավոր խոսք Ուիլյամ Շեքսպիրի «Համլետ» ողբերգությունից։ Հեկուբը Տրոյայի Պրիամոս թագավորի այրին էր։ Երբ կործանվում է Տրոյան, Հեկուբը գերի է ընկնում դանայացիների մոտ։ Նա տեսնում է իր զավակների տանջամահ լինելը և խելագարվում։ Սա նկարագրված է «Համլետի» երկրորդ գործողությունում։ Երբ հայտնվում է թափառաշրջիկ խումբը, և արքայազն Համլետի խնդրանքով դերասաններից մեկը մենախոսություն է կարդում, որի մեջ Տրոյայի հերոս Էնեասը պատմում է, թե ինչպես գրավեցին Տրոյան, երբ պատմությունը հասնում է այն տեղը, ուր նկարագրում է Տրոյայի թագուհի Հեկուբի տանջանքները, որի աչքերի առաջ գազազած դանայացիները սպանում են ամուսնուն՝ Պրիամոսին, ու պղծում մարմինը, դերասանը գունատվում է ու սկսում արտասվել։ Այդ պահին Համլետը կրկին վերադառնում է հայտնի «համլետյան հարցին» մարդու գործելու կամ չգործելու դրդապատճառների մասին և արտասանում է իր նշանավոր խոսքը. «Հեկուբը նրա ի՞նչն է, կամ նա Հեկուբի, որ նրա համար արտասուք են թափում»։ 
Արտահայտությունն օգտագործվում է երկու իմաստով՝ երբ որևէ մեկը խառնվում է իրեն չվերաբերող գործին, կամ էլ, երբ մեկը անտարբեր է այն հարցի նկատմամբ, որը կարևոր նշանակություն ունի հասարակության համար։


== Ծանոթագրություններ ==


== Արտաքին հղումներ ==
Поиск словоупотреблений и парафразов по сигнатуре «ему Гекуба» в НКРЯ
То же в Google Ngram Viewer
Զաքարիա Բ Փոքուզյան Կաղզվանցի

Զաքարիա Բ Փոքուզյան Կաղզվանցի, (մոտ 1720, Կաղզվան – 1799, Կ․ Պոլիս), Կ․ Պոլսի հայոց պատրիարք 1773–81 և 1782–99-ին։
Պայքարել է կաթոլիկ և բողոքական եկեղեցիների ազդեցության դեմ։ Այդ նպատակով 1778-ին հրավիրել է Ազգային ժողով, որը եվրոպական տերությունների դեմ բողոքագիր է ներկայացրել սուլթանական կառավարությանը։ Վերջինիս (որը շահագրգռված էր հայերին օտար պետությունների ազդեցությունից հեռու պահելու) աջակցությամբ հալածել է կաթոլիկ հայերին։ 1780-ից պայքարել է Հայոց կաթողիկոսական աթոռին տիրանալու համար։ Ավստ․ և ֆրանս․ դեսպանների միջամտությամբ 1781-ին զրկվել է պաշտոնից և աքսորվել Բուրսա։ Մեկ տարի անց, հայերի պահանջով վերականգնվել է պաշտոնում և ստիպված հաշտվողական դիրք բռնել այլադավան հայերի նկատմամբ։ Նրա նախաձեռնությամբ բացվել են Կ․ Պոլսի հայկ․ առաջին թաղային դպրոցները։
Մերկուրի կղզիներ

Մերկուրի կղզիներ ( երբեմն նաև Iles d'Haussez ), Նոր Զելանդիայի Հյուսիսային կղզու հյուսիսում 7 կղզիների խումբ։ Գտնվում են Կորոմանդել թերակղզուց 8 կմ (5 մղոն) հեռու և Վիտիագա քաղաքից  25 կմ (22 մղոն) հյուսիս-արևելք։


== Նկարագրություն ==
Մերկուրի կղզիների հիմնական շղթան բաղկացած է արևմտյան մասում գտնվող Մեծ Մերկուրի (հայտնի է նաև Ահուահու անունով), արևելքում գտնվող Կարմիր Մերկուրի (Վակաու) և 5 ավելի փոքր կղզիներից (Կորապուկի, Կանաչ, Ատիու կամ Միջին, Կավիտու կամ Ստանլեյ և Մոտուրեհու կամ Կրկնակի կղզիներ), որոնք գտնվում են այս 2 կղզիների արանքում։ Միայն հիմնական շղթան է բնակեցված, մյուսները ծառայում են որպես բնական արգելոցներ։ Այս շղթայի հարավը հայտնի է իր փոքրիկ կղզյակներով, որոնք Մերկուրի ծովածոցի բերանից հյուսիս են ընկած։ Առանձնացած Կյուվյե կղզին Մեծ Մերկուրուց 15 կմ (9.3) մղոն հյուսիս է ընկած, չնայած այս կղզին սովորաբար Մերկուրի կղզիների մաս չի համարվում։ Մեծ Մերկուրի կզին հիշեցնում է պլիոցելյան ռիոլիթային հրաբուխ։


=== Մեծ Մերկուրի ===
Մեծ Մերկուրի կղզու սեփականատերերն են Նոր Զելանդիայի հայտնի բիզնեսմեններ Մայքլ Ֆեյը և Դեյվիդ Ռիչվայթը։ Մասնավոր կղզում, որն առանձնահատուկ է իր 2 ճոխ բնակարաններով, վարձավճարը կարող է 1 օրվա համար հասնել մինչև 20 000 նորզելանդական դոլարի։ U2-ի գլխավոր երգիչ Բոնոն և գիթարիստ Էդջը 2006 թվականի նոյեմբերին Օքլենդում կայանալիք U2-ի համերգի համար կղզում մնացել են։ 2009 թվականի նոյեմբերի 30-ին Մեծ Մերկուրիում է տեղի ունեցել Rocket Lab Atea-1-ի Օդերևութաբանական հրթիռի առաջին հաջող արձակումը։
Ֆեյը և Ռիչվայթը ծախսել են  750 000 դոլար, որը համապատասխանում է Բնության պահպանության վարչության ներկայացրած գումարին, որպեսզի 2014 թվականի սկզբներին սկսված ծրագրով կղզին (հասանելի հանրության) զերծ լինի վնասատուներից։ 2016 թվականի մայիսի 13-ին հայտարարվել է, որ Մերկուրի կղզիները ազատ են ներկայացված վնասատու կաթնասուններից։ Գաղութային ժամանակներում կղզում եղել են ավելի քան 20 բնակավայրեր՝ ներառյալ Մատակավաուն՝ բնակավայր կղզու արևմտյան մասում, որտեղ 1950-ականներին իրականացվել են ծավալուն հնագիտական պեղումներ։


=== Այլ կզղիներ ===
Ավելի փոքր կղզիները նույնականցվել են որպես թռչունների համար կարևոր տարածք, քանի որ դրանք ապահովում են մրրկահավերի մինչև 3000 բների տեղեր։ Մոտուրեհու և Վակաու կղզիները Մերկուրի կղզիների վտանգված միջատների տունն են։


== Տես նաև ==
Նոր Զելանդիայի կղզիների ցանկ


== Ծանոթագրություներ ==


== Արտաքին հղումներ ==
'Geology – New Zealand's Geological History', from An Encyclopaedia of New Zealand, edited by A. H. McLintock, originally published in 1966. Te Ara – The Encyclopedia of New Zealand, updated 2006-09-26. Retrieved 2007-04-15.
Մալզի

Մալզի (ֆր.՝ Malzy), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Գիզ կանտոնի կազմի մեջ։ Համայնքի շրջանը՝ Վերվեն։
Համայնքի INSEE կոդը՝ 02455:


== Բնակչություն ==
2010 թվականի տվյալներով՝ համայնքի բնակչությունը կազմում է 194 մարդ։ 


== Տնտեսություն ==
2010 թվականին համայնքի 127 աշխատունակ (15-64 տարեկան) բնակիչներից 90-ը տնտեսապես ակտիվ էին, 37-ը՝ ոչ ակտիվ (ակտիվության ցուցանիշը կազմել է 70,9 %, 1999 թվականին եղել է 60,7 %)։ 90 տնտեսապես ակտիվ բնակիչներից աշխատում էին 78-ը (44 տղամարդ և 34 կին), գործազուրկ էին 12 մարդ (7 տղամարդ և 5 կին)։ 37 տնտեսապես ոչ ակտիվ բնակիչներից 9-ը եղել են աշակերտներ կամ ուսանողներ, 13-ը՝ թոշակառուներ, 15-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Մալզի  (ֆր.)
Ֆրասետո

Ֆրասետո (ֆր.՝ Frasseto), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Տարավո Օրնանո կանտոնի կազմի մեջ։ Հանդիսանում է Այաչչո շրջանը։
Համայնքի INSEE կոդ՝ 2A119։


== Բնակչություն ==
Համայնքի բնակչությունը 2008 թվականին կազմում էր 125 մարդ։


== Տնտեսություն ==
2007 թվականի տվյալներով 58 աշխատունակ տարիքի մարդկանցից (15-64 տարեկան) 35-ը տնտեսապես ակտիվ էին, 23-ը անգործունակ (ակտիվության ցուցանիշը 60,3 %, 1999 թվականին եղել է՝ 36,1 %)։ 35 աշխատունակ բնակիչներից 30-ը աշխատում էին (21 տղամարդ և 9 կին), անաշխատանք էին 5-ը (3 տղամարդ և 2 կին)։ 23 անգործունակ մարդկանցից 3-ը աշակերտներ կամ ուսանողներ են, 15-ը թոշակառու, 5-ը անաշխատունակ էին այլ պատճառներով։
2008 թվականին կոմունայում հաշվվել են 41 հարկատու տնտեսություններ, որտեղ ապրել է 72 մարդ։ Միջին եկամուտը մեկ մարդու հաշվով կազմել է 16 962 եվրո։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Ֆրասետո» (ֆրանսերեն)։ Արխիվացված օրիգինալից 2012-05-16-ին։ Վերցված է 2011-09-13 
«Ֆրասետո» (ֆրանսերեն)։ cassini.ehess.fr։ Արխիվացված օրիգինալից 2013-02-12-ին։ Վերցված է 2013-02-10
Չերվոնայա Բալկա (գյուղ, Լոխովիցայի շրջան)

Անվան այլ կիրառումների համար տե՛ս՝ Չերվոնայա ԲալկաՉերվոնայա Բալկա (ուկրաիներեն՝ Червона Балка), գյուղ Ուկրաինայի Պոլտավայի մարզի Լոխովիցայի շրջանում։
2001 թվականի տվյալներով Չերվոնայա Բալկա գյուղում բնակվում էր 21 մարդ։ Բնակավայրը զբաղեցնում է 0,383 կմ² տարածք։ Բնակչության խտությունը կազմում էր 54,83 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սիբեռի

Սիբեռի (էստ․՝ Siberi), գյուղ Էստոնիայի Լյաենե-Վիրումաա նահանգի Վիռու-Նիգուլա շրջանում։
2011 թվականի տվյալներով գյուղում բնակվում էր 22 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Աբասե

Աբասե, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։ Գտնվում էր Դիարբեքիր քաղաքից 17 կմ արևելք՝ Տիգրիսի ձախ կողմում, Օմբարչակ գետի աջ ափին։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
(4172) Ռոչեֆորտ

(4172) Ռոչեֆորտ (անգլ.՝ Rochefort), աստերոիդ աստերոիդների հիմնական գոտում։ Հայտնաբերվել է 1982 թվականի մարտի 20-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,273091 ա. մ., առավելագույնը մոտենում է 2,0621 ա. մ. հեռավորության վրա և հեռանում 2,4841 ա. մ.։ Արեգակի շուրջ մեկ ամբողջական պտույտ է կատարում 1251,77 երկրային օրվա ընթացքում, իր ուղեծրով շարժվելով միջինում 0,287593 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,18° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4172) Ռոչեֆորտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ուզյան (գյուղ, Բելորեցկի շրջան)

Ուզյան (ռուս.՝ Узян, բաշկիրերեն՝ Үҙән), գյուղ Ռուսաստանի Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 1501 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նինո Ռամիշվիլի

Ռամիշվիլի Նինո Շալվայի (հունվարի 6 (19), 1910, Թիֆլիս, Ռուսական կայսրություն - սեպտեմբերի 6, 2000(2000-09-06), Թբիլիսի, Վրաստան), բալետի վրացի խորհրդային արտիստուհի, բալետմայստեր։ ԽՍՀՄ ժողովրդական արտիստուհի (1963 թվական)։ 1922-1927 թվականներին սովորել է Թիֆլիսի օպերայի և բալետի թատրոնին կից բալետային ստուդիայում, ապա աշխատել նույն թատրոնի կորդեբալետում։ 1936-1945 թվականներին եղել է վրացական ֆիլհարմոնիայի ժողովրդական պարի անսամբլի առաջատար պարուհի, 1945 թվականից՝ Վրաստանի ժողովրդական պարի անսամբլի մենապարուհի (մինչև 1972 թվականը) և գեղարվեստական ղեկավար (ամուսնու՝ Ի․ Մուխիշվիչու հետ)։ Ռամիշվիլին իր բեմադրություններում հմտորեն օգտագործել է վրացական պարային ֆոլկլորը։ Անսամբլի հետ շրջել է Հունգարիայում, Ավստրիայում, ԱՄՆ-ում և այլուր։ Հյուրախաղերով հանդես է եկել նաև Երևանում (1968 թվական, 1974 թվական)։ ԽՍՀՄ (1949 թվական), Վրաց ԽՍՀ Շոթա Ռուսթավելու անվան (1974 թվական) պետական մրցանակներ։ Պարգևատրվել է Լենինի շքանշանով։


== Ծանոթագրություններ ==
Ռիբ (Արդեշի գավառ)

Ռիբ (ֆր.՝ Ribes), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 259 մարդ, բնակչության խտությունը` 36.12 մարդ/կմ²։ Բնակավայրը զբաղեցնում է 7.17 կմ² տարածք։


== Աշխարհագրություն ==
Գտնվում է Փարիզ քաղաքից 510 կմ հարավ, Լիոն քաղաքից` 150 կմ հարավ, Պրիվա քաղաքից` 45 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 152 աշխատունակ (15-64 տարեկան) բնակիչ, որոնցից ակտիվ էին 116-ը, իսկ ոչ ակտիվները` 36։ Ակտիվության ցուցանիշը կազմում է 76,3 %։ 116 աշխատունակ մարդկանցից աշխատել է 107 անձ (56 տղամարդ և 51 կին)։ Գործազուրկ են եղել 9 անձ (5 տղամարդ և 4 կին)։ 36 անաշխատունակներից 7-ը եղել են աշակերտներ կամ ուսանողներ, 22-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==